als_Latn dik_Latn sna_Latn
Djathi është posaçërisht i pasur me kalcium, mineral i cili gjendet në qumësht dhe prodhimet qumështore. Asnjë produkt tjetër nuk i afrohet sasisë së kalciumit sikurse prodhimet qumështore të cilat nuk kanë zëvendësim në menunë e fëmijës.
Djathi i freskët i lopës përgatitet në formë ushqimi për foshnja nga mosha 8 – 9 muajshe. Për shembull, 100 g djath (psh.parmezan) përmbanë rreth 1160 mg kalcium, 100 ml qumësht përmbanë 120 mg kalcium, 100 g djathi i freskët përmbanë rreth 500 mg kalcium, përderisa 100 g thjerrëza përmbajnë vetëm 29 g kalcium.
Kalciumi është i domosdoshëm për rritjen dhe zhvillimin e eshtrave dhe dhëmbëve, ndërsa në djath gjendet i lidhur me fosforin në formë fosfat kalciumi dhe për këtë organizmi shumë lehtë e asimilon.
• Djathi paraqet alternativë të çmuar krahas mishit për shkak të përmbajtjes së pasur me proteina dhe mund të përdoret si artikull shtesë në ushqimin e fëmijëve (oriz, gjellëra).
• Proteinat e djathit kanë rëndësi të lartë biologjike sepse përmbajnë të gjitha aminoacidet esenciale të cilat organizmi nuk mund ti krijojë vetvetiu.
• Djathi është burim i pasur mineralesh, gjegjësisht kalciumi dhe fosfori të domosdoshëm për zhvillimin e drejtë të dhëmbëve dhe eshtrave.
• Djathi përmbanë edhe vitamina B12, të rëndësishme për zhvillim dhe funksionim të sistemit nervor, gjegjësisht për krijimin e qelizave të kuqe (eritrociteve).
• Duhet patur parasysh që djathi përmbanë edhe lipide (yndyrëra të veçanta për zhvillimin e sistemit nervor), për këtë djathi është artikull i mjaftueshëm në ushqimin e foshnjave, pa patur nevojë ti shtoni ushqimit gjalpë.
als_Latn als_Latn als_Latn als_Latn als_Latn als_Latn als_Latn als_Latn